**OBRAZAC 1**

Centralna banka Crne Gore

Broj iz evidencije postupaka javnih nabavki: 12/2025 (12-3301-3/2025)

Redni broj iz Plana javnih nabavki: 112

Mjesto i datum: Podgorica, 15.04.2025. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 03/23 i 84/24) Centralna banka Crne Gore objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

izvođenje radova na adaptaciji Velike sale u objektu Centralne banke Crne Gore

Predmet nabavke se nabavlja:

🗹 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

****

|  |  |  |
| --- | --- | --- |
| **DJELOVI TEHNIČKE DOKUMENTACIJE** | | |
|  | | |
| **PROJEKAT** | **PROJEKTANT** | **ODGOVORNI INŽENJER** |
| **ARHITEKTONSKI**  **PROJEKAT** | **NRA ATELIER doo Podgorica**  br. licence UPI 14-322/23-1125/2  Ilije Plamenca bb, Podgorica  mail: office@nraatelier.me+382 20 672 212 | **Nikola Radović, spec.sci.arh**  br.licence:  UPI 107/7-620/2 |

**Procijenjena vrijednost predmenta nabavke:[[5]](#footnote-5)**

🗹 **Procijenjena vrijednost predmeta nabavke bez zaključivanja okvirnog sporazuma**:

🗹 kao cjeline je 537.000,00 €.

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke predstavlja jedinstvenu cijelinu.

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

Nije primjenjivo.

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

**REZERVISANA NABAVKA**

🗹 Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: Ponuđači mogu ponuditi proizvode koji su ekvivalentni proizvodima navedenim u tehničkoj specifikaciji predmeta nabavke, uz podnošenje dokaza o ekvivalentnosti (shodno članu 4 stav 1 tačka 7 i članu 88 Zakona o javnim nabavkama). U pozicijama u kojima su navedeni nazivi proizvoda, ukoliko ponuđač ponudi ekvivalent traženom, u ponudi on mora precizno navesti naziv ekvivalenta, uz podnošenje dokaza o ekvivalentnosti (tehnička dokumentacija kojom dokazuje ekvivalentnost). U slučaju da ponuđač nudi tačno precizirane proizvode koji su navedeni u tehničkoj specifikaciji predmeta nabavke, ponuđač će izbrisati navode „ili ekvivalentno“ i ponudu pripremiti u skladu sa tehničkom specifikacijom i tenderskom dokumentacijom.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) je vršio neprimjeren uticaj u smislu člana 38 stav 2 tačka 1 ovog zakona;

2) postoji sukob interesa iz člana 41 stav 1 tačka 2 ili člana 42 ovog zakona;

3) ne ispunjava uslov iz člana 99 ovog zakona;

4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;

5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;

6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;

7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili

8) postoji drugi razlog propisan ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 avansnu garanciju, za avansno plaćanje u iznosu ugovorenog avansa u iznosu od 50% ukupne ponuđene cijene, sa rokom važenja 120 dana dužim od ugovorenog roka izvršenja Ugovora. Izvođač je dužan da na zahtjev Naručioca produži rok važenja avanse garancije tj. da održava Garanciju do dobijanja završnog (konačnog) izvještaja Stručnog nadzora i primopredaje radova.

🗹 garanciju za dobro izvršenje ugovora, ako je raskid ugovora nastao zbog neispunjenja ugovorenih obaveza nastalih činjenjem ili nečinjenjem ponuđača u iznosu od 10% od vrijednosti Ugovora sa rokom važenja 120 dana dužim od ugovorenog roka izvršenja Ugovora. Izvođač je dužan da na zahtjev Naručioca produži rok važenja Garancije za dobro izvršenje ugovora tj. da održava Garanciju do dobijanja završnog (konačnog) izvještaja Stručnog nadzora i primopredaje radova.

🗹 Polisu osiguranja od profesionalne odgovornosti u iznosu od 500.000,00 € sa rokom važenja 120 dana dužim od ugovorenog roka izvršenja Ugovora. Izvođač je dužan da na zahtjev Naručioca produži rok važenja polisu osiguranja od odgovornosti do dobijanja završnog (konačnog) izvještaja Stručnog nadzora i primopredaje radova.

🗹 Izvođač je dužan da 30 dana prije isteka garancije za dobro izvršenje ugovora dostavi Naručiocu bezuslovnu i naplativu na prvi poziv garanciju za otklanjanje nedostataka u garantnom roku za izvedene radove i ugrađenu opremu i materijal na iznos od 5% od vrijednosti ugovora sa rokom važenja 30 dana dužim od važenja garantnog roka za izvedene radove, ugrađenu opremu i materijal. Izvođač ima obavezu da datu garanciju obnavlja svake godine do kraja perioda garantovanja i to najkasnije 15 dana prije isteka prethodne. Ukoliko Izvođač blagovremeno ne obnovi garanciju u ostavljenom roku, Naručilac će aktivirati garanciju koja je na snazi.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

🗹 odnos cijene i kvaliteta

Naručilac će u postupku javne nabavke izabrati ekonomski najpovoljniju ponudu, primjenom pristupa isplativosti, po osnovu kriterijuma:

- odnos cijene i kvaliteta (90/10)

Komisija za sprovođenje postupka javne nabavke će vrednovati ponude po kriterijumu odnos cijene i kvaliteta primjenom relativnog (proporcionalnog) metoda, na način što će 90 bodova dobiti najniže ponuđena cijena (C), a 10 bodova dobiti najbolje ponuđeni kvalitet (K).

Ukupan broj bodova = broj bodova za cijenu (C) + broj bodova za kvalitet (K)

1. Cijena (C) (90 bodova)

Parametar cijena će se vrednovati na sljedeći način:

Najniža ponuđena cijena dobija maksimalni broj bodova 90.

Bodovi za ostale ponude se obračunavaju proporcijalno u odnosu na najnižu ponuđenu cijenu po formuli:

Broj bodova (C) = (Najniža ponuđena cijena / ponuđena cijena) x 90 bodova

2. Kvalitet (K) 10 bodova – garantni rok za izvedene radove, ugrađenu opremu i materijal.

Parametar kvalitet (K) vrednovaće se na sljedeći način:

Najduži ponuđeni garantni rok za izvedene radove, ugrađenu opremu i materijal dobija maksimalni broj bodova 10.

Bodovi za ostale ponude se obračunavaju proporcijalno u odnosu na najduži ponuđeni garantni rok za izvedene radove, ugrađenu opremu i materijal po formuli:

Broj bodova (K) = (Ponuđeni garantni rok za izvedene radove, ugrađenu opremu i materijal/ Najduži ponuđeni garantni rok za izvedene radove, ugrađenu opremu i materijal) x 10

Ponuđeni garantni rok ne može biti kraći od dvije godine od primopredaje radova, odnosno ne duži od pet godina od primopredaje radova.

Ako je ponuđen minimalni garantni rok za izvedene radove, ugrađenu opremu i materijal (dvije godine od primopredaje radova) ponuda tog ponuđača dobija 0 bodova po ovom parametru. Garantni rok se iskazuje u godinama.

U skladu sa Pravilnikom o metodologiji načina vrednovanja ponuda u postupku javnih nabavki, vrednovanje ponuda po osnovu parametra kvalitet koji se odnosi na garantni rok za izvedene radove, ugrađenu opremu i materijal, vrši se u odnosu na ponuđene uslove koji su povoljniji, odnosno bolji od zahtjevanog uslova.

1. **JEZIK PONUDE**

Ponuda se sačinjava na:

🗹 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 16.05.2025. godine do 09:00 sati.

Otvaranje ponuda održaće se dana 16.05.2025. godine u 09:00 sati.

🗹 U skladu sa članom 122 Zakona o javnim nabavkama, garancija ponude podnosi se u elektronskom obliku putem ESJN.

Izuzetno, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda.

🗹 Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednim predajom na arhivi naručioca na adresi Bulevar Svetog Petra Cetinjskog 6, Podgorica.
* preporučenom pošiljkom sa povratnicom na adresi na adresi Bulevar Svetog Petra Cetinjskog 6, Podgorica, s tim što garancija ponude mora biti uručena od strane poštanskog operatora najkasnije prije isteka roka za podnošenje ponuda .

radnim danima od 08:00 do 16:00 sati, zaključno sa danom 16.05.2025. godine do 09:00 sati.

Napomena: U ovom slučaju, original garancije ponude u pisanom obliku se dostavlja u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci.

**11.TAJNOST PODATAKA**

Tenderska dokumentacija sadrži tajne podatke

🗹 ne

**12. UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

**13. NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

**OBAVEZE UGOVORNIH STRANA**

Naručilac se obavezuje da:

* obezbijedi neophodne uslove za izvršenje Ugovora;
* da obezbijedi Stručni nadzor (nadzorni organ);
* odredi i ovlasti odgovorno lice za koordinaciju sa ovlašćenim licem Izvođača, koje će obavještavati o eventualno nastalim problemima;
* izvrši plaćanje ugovorene cijene na način predviđen Ugovorom, i to:

- 50% avansno plaćanje, u roku od 15 dana nakon potpisivanja ugovora i dostavljanja avansne garancije u iznosu ugovorenog avansa.

- Prva privremena situacija se ispostavlja nakon 30 dana od početka radova. Plaćanje virmanski 7 dana uz uslov da je ista ovjerena od strane Nadzora i predstavnika Investitora. Prva privremena situacija se umanjuje za procentualnu vrijednost izvedenih radova u odnosu na ugovorenu vrijednost na osnovu vrijednosti uplacenog avansa.

- Mjesecne privremene situacije se ispostavljaju svakih 30 dana od Prve privremene situacije. Plaćanje virmanski 7 dana uz uslov da je ista ovjerena od strane Nadzora i predstavnika Investitora. Mjesecne privremene situacije se umanjuju za procentualnu vrijednost izvedenih radova u odnosu na ugovorenu vrijednost na osnovu vrijednosti uplacenog avansa.

- Okončana situacija, virmanski, 15 dana od dana dostavljanja potpisanog Zapisnika o primopredaji potpisanog od strane Izvodjaca radova, Nadzora i ovlascenih predstavnika Investitora. Okoncana situacija mora biti ovjerena od strane Nadzora i predstavnika Investitora. Iznos Okoncane situacije mora biti minimum 15% od ugovorenog iznosa radova.

Izvođač se obavezuje da:

* izvrši izvođenje radova na adaptaciji Velike sale u objektu Centralne banke Crne Gore, a u svemu u skladu sa važećim zakonskim propisima;
* za uredno, blagovremeno i kvalitetno izvršenje ugovorenog posla, obezbijedi potrebnu opremu, sredstva za rad i da angažuje stručnu radnu snagu, u skladu sa dostavljenom Ponudom;
* nakon potpisivanja Ugovora, Naručiocu je u obavezi da dostavi Rješenje o imenovanju odgovornih lica za izvođenje predmetnih radova, spisak zaposlenih radnika koji će izvoditi radove, radi kontrole ulaska i izlaska iz objekta Naručioca na propisani način;
* izvrši obuku za minimalno četiri lica koja su zaposlena kod Naručioca u trajanju od najmanje dva dana;
* nakon završenog radnog dana, odnosno rada vikendom, ostavi prostor čistim;
* prilikom izvođenja radova izvrši odgovarajuću mehaničku i drugu zaštitu zidnih, podnih i drugih površina;
* sva eventualna oštećenja otkloni o svom trošku, u suprotnom će Naručilac angažovati treće lice i o trošku Izvođača izvršiti popravke, a nastali troškovi će biti umanjeni kroz okončanu situaciju;
* izvrši sve ostale obaveze u skladu sa dostavljenom Ponudom.

Izvođač je dužan da postupi po primjedbama Stručnog nadzornog organa. Otklanjanje primjedbi ne može uticati na ukupni ugovoreni rok.

Naručilac je dužan da obezbijedi stalni Stručni nadzor nad izvođenjem ugovorenih radova, o čemu će pismeno obavijestiti Izvođača.

**UVOĐENJE U POSAO**

Smatra se da je Naručilac izvršio obavezu uvođenja Izvođača u posao ako mu je predao:

* obavještenje o datumu uvođenja u posao za radove, a najkasnije 7 dana prije uvođenja u posao, i
* Rješenje o imenovanju Stručnog nadzora.

Na dan uvođenja Izvođača u posao, otvara se građevinski dnevnik u kome se konstatuje da je Naručilac uveo Izvođača u posao, a Izvođač primio lokaciju i potrebnu dokumentaciju, čime su stvoreni uslovi da se otpočne sa realizacijom Ugovora.

Izvođač je dužan da vodi građevinski dnevnik i građevinsku knjigu, u skladu sa važećim Pravilnikom o načinu vođenja i sadržini građevinskog dnevnika i građevinske knjige.

Prije uvođenja Izvođača u posao, Izvođač i Naručilac će konstatovati stanje na terenu / lokacijama, instalacija u zoni gradilišta. Prilikom konstatovanja stanja neophodno je sačiniti pripadajuću foto dokumentaciju (na svakoj lokaciji zasebno).

Izvođač je dužan da tokom izvođenja radova vodi urednu gradilišnu i foto dokumentaciju vezanu za sve karakteristične detalje, postojeću i planiranu instalaciju i opremu, te da nakon završetka radova istu dostavi Naručiocu.

**PRISTUP GRADILIŠTU**

Izvođač je dužan da dozvoli Stručnom nadzoru i svim licima koja su ovlašćena od strane Stručnog nadzora, pristup svim mjestima na kojima se radovi koji su u vezi sa Ugovorom realizuju ili su planirani da se realizuju.

Izvođač je odgovoran za sprječavanje neovlašćenog pristupa osoba na gradilište.

Ovlašćene osobe ograničavaju se na osoblje Izvođača i osoblje Naručioca, kao i na drugo osoblje koje Naručilac ili Stručni nadzor prijave Izvođaču.

**DINAMIČKI PLAN IZVOĐENJA RADOVA**

Izvođač je dužan da, u roku od 7 dana prije uvođenja u posao, uradi i dostavi Stručnom nadzoru na odobrenje detaljni dnevni dinamički plan izvođenja radova sa potpunim tehničkim podacima i osobljem - radnom snagom angažovanom na realizaciji Ugovora, i u skladu sa ugovorenim rokom završetka radova.

Odobrenje dinamičkog plana od strane Stručnog nadzora neće promijeniti obaveze Izvođača. Izvođač može da revidira dinamički plan i da ga ponovo dostavi Stručnom nadzoru u bilo koje vrijeme. Revidirani program će pokazati efekte odstupanja.

Ako Stručni nadzor, tokom izvođenja radova, obavijesti Izvođača da aktuelni plan nije u skladu sa Ugovorom, tehničkom dokumentacijom i / ili nije u skladu sa stvarnim napredovanjem radova i sa iznesenim namjerama Izvođača, Izvođač je dužan da, u roku od 24h, dostavi pisano izjašnjenje i eventualnu korekciju dinamiku usled korigovanja stanja, bez promjene ugovorenog roka iz člana 4 ovog Ugovora.

**STRUČNI NADZOR**

Naručilac će, shodno važećim zakonskim propisima, vršiti nadzor nad izvođenjem radova preko Stručnog nadzora o čijem imenovanju će pismeno obavijestiti Izvođača.

Ukoliko u toku izvođenja radova dođe do promjene Stručnog nadzora odnosno Revizora, Naručilac će o tome obavijestiti Izvođača.

Stručni nadzor je ovlašćen da:

* prati i kontroliše da li Izvođač izvodi radove prema Ugovoru, čijim sastavnim dijelom se smatraju tehničke specifikacije i predmjer radova iz Tenderske dokumentacije, odnosno tehnička dokumentacija;
* provjerava da li je dokazan kvalitet u skladu sa tehničkom specifikacijom;
* odobrava odnosno zabranjuje izvođenje radova upisom u građevinski dnevnik;
* određuje način otklanjanja nedostataka, odnosno nepravilnosti tokom izvođenja radova;
* daje tehnička tumačenja eventualno nejasnih detalja potrebnih za izvođenje radova u duhu uslova utvrđenih Ugovorom;
* kontroliše dinamiku napredovanja radova i poštovanje ugovorenog roka završetka radova;
* vrši i druge poslove koji proizilaze iz važećih propisa i spadaju u nadležnost Stručnog nadzora.

Stručni nadzor nema pravo da oslobodi Izvođača od bilo koje njegove dužnosti ili obaveze iz Ugovora ukoliko za to ne dobije pisano ovlašćenje od Naručioca.

Postojanje Stručnog nadzora i njegovi propusti u vršenju nadzora ne oslobađaju Izvođača od njegove obaveze i odgovornosti za kvalitetno i pravilno izvođenje radova.

Stručni nadzor će u svako doba imati:

* nesmetan pristup svim djelovima gradilišta i svim lokacijama sa kojih se obezbjeđuju materijali i
* pravo da u toku proizvodnje, izrade i izgradnje (na gradilištu i drugim lokacijama) vrši pregled, provjere, mjerenje i testiranje materijala i kvaliteta izrade, i provjeru napretka u radovima.

Izvođač će osoblju Stručnog nadzora omogućiti sprovođenje ovih aktivnosti, što će obuhvatati obezbjeđenje pristupa, opreme, dozvola i zaštitne opreme. Ni jedna ovakva aktivnost ne oslobađa Izvođača od njegovih ugovornih obaveza i odgovornosti.

Stručni nadzor ima pravo da naloži Izvođaču da otkloni nekvalitetno izvedene radove i zabrani ugrađivanje nekvalitetnog materijala. Ako Izvođač, i pored upozorenja i zahtjeva Stručnog nadzora, ne otkloni uočene nedostatke i nastavi sa nekvalitetnim izvođenjem radova, Stručni nadzor će radove obustaviti i o tome obavijestiti Naručioca i nadležnu inspekciju i te okolnosti unijeti u građevinski dnevnik. Sa izvođenjem radova može se ponovo nastaviti kada Izvođač preduzme i sprovede odgovarajuće radnje i mjere kojima se prema nalazu nadležne inspekcije i Stručnog nadzora obezbjeđuje kvalitetno izvođenje radova. Materijal za koji se utvrdi da ne zadovoljava zahtijevane uslove kvaliteta, Izvođač mora o svom trošku da ukloni sa gradilišta u roku koji mu odredi Stručni nadzor.

**OSOBLJE IZVOĐAČA**

Izvođač će imenovati ovlašćene inženjere iz Ponude, u cilju izvršenja funkcija koje su navedene.

Izvođač ne smije, bez prethodnog pristanka Stručnog nadzora i Naručioca, povući imenovanje ili imenovati zamjenu. Stručni nadzor će, na zahtjev Izvođača, uz prethodnu saglasnost Naručioca, odobriti predložene zamjene, ako su njihove odgovarajuće kvalifikacije i sposobnosti suštinski jednake ili bolje od onih koje su navedene u Ponudi.

Stručni nadzor će predložiti Izvođaču da zamijeni lice koje je član osoblja Izvođača, ili radne snage, uključujući i Glavnog inženjera, navodeći razloge, u slučajevima kada to lice: a) uporno nastavlja s lošim ponašanjem ili nedostatkom pažnje; b) nekompetentno ili nemarno obavlja svoje dužnosti; c) se ne pridržava odredaba Ugovora, ili d) nastavlja sa aktivnostima koje ugrožavaju bezbjednost, zdravlje ili zaštitu životne sredine. Izvođač će preuzeti obavezu da lice napusti gradilište i da više ne bude u vezi sa radovima iz Ugovora.

**BEZBJEDNOST NA GRADILIŠTU**

Izvođač će biti odgovoran za bezbjednost svih aktivnosti na gradilištu, sigurnosti susjednih objekata i radova, već izvedenih radova na objektu, opreme, uređenja, instalacija, radnika, saobraćaja, okoline i imovine i neposredno je odgovoran i dužan nadoknaditi sve štete koje izvođenjem ugovorenih radova pričini trećim licima i imovini i Naručiocu.

Troškove sprovođenja mjera zaštite snosi Izvođač. Izvođač je dužan Naručiocu nadoknaditi svu štetu koju treća lica eventualno ostvare od Naručioca po osnovu predmetnog rada. Izvođač je dužan preduzeti sve razumne mjere za zaštitu životne sredine, na gradilištu i izvan njega, i ograničiti štetu i ometanje lica i imovine zbog zagađenja, buke i ostalog, a što je prouzrokovano njegovim aktivnostima.

**KONAČNI OBRAČUN**

Po obavljenom pregledu i primopredaji izvedenih radova i otklanjanju utvrđenih nedostataka, ugovorne strane će preko svojih ovlašćenih predstavnika, u roku od 30 dana izvršiti konačni obračun izvedenih radova.

**GARANTNI ROK**

Izvođač garantuje da je cjelokupna oprema nova i nekorišćena.

Garantni rok za izvedene radove, ugrađenu opremu i materijal iznosi \_\_ godine od primopredaje ugovorenih radova.

Izvođač je dužan da o svom trošku otkloni sve nedostatke na radovima koji se pokažu u toku garantnog roka, u roku koji mu odredi Naručilac, u roku od maksimum 3 dana za kvar manjeg obima, odnosno maksimum 7 dana za veće kvarove.

Garantni rok za radove iz stava 4 ovog člana počinje ponovo da teče od datuma otklanjanja nedostataka, a Izvođač je dužan da produži rok važenja Garancije za otklanjanje nedostataka u garantnom roku, najkasnije 15 dana prije isteka roka važenja iste.

Ukoliko Izvođač ne otkloni nedostatke, odnosno ne produži važenje garancije, Naručilac ima pravo da aktivira Garanciju za otklanjanje nedostataka u garantnom roku, koja je na snazi.

Naručilac ima pravo i na naknadu štete ukoliko šteta prevazilazi garantovani iznos.

**PRIMOPREDAJA I PUŠTANJE U RAD**

Uslov za primopredaju je pozitivni izvještaj Stručnog nadzora.

Primopredaja i puštanje u rad izvršiće se komisijski, uz sačinjavanje Zapisnika o primopredaji, nakon dostavljanja Zapisnika o funkcionalnoj probi opreme, Zapisnika o obuci korisnika, Atesta, te druge potrebne tehničke i druge dokumentacije, a koju potpisuju / sprovode / kontrolišu Izvođač i Stručni nadzor, u skladu sa tehničkom dokumentacijom.

**NAČIN SPROVOĐENJA KONTROLE KVALITETA**

Način sprovođenja kontrole kvaliteta – razmatranje izvještaja o izvršenom stručnom nadzoru od strane ovlašćenih lica Naručioca, a Izvođač je dužan da postupi po eventualnim primjedbama.

Ateste obezbjeđuje Izvođač i sastavni su dio gradilišne dokumentacije, koja ostaje kod Naručioca. Izvođač treba da dostavi svu atestnu dokumentaciju i sertiifikate u toku izvođenja radova, i to za sav materijal i opremu prije ugradnje, a za izvedene radove nakon završetka istih.

Testiranja sprovodi Izvođač, u skladu sa uslovima i normativima.

Izvođač dostavlja Naručiocu potrebnu tehničku dokumentaciju o izvršenim ispitivanjima materijala i opreme kojima se dokazuju opisi i bitne karakteristike materijala i opreme u skladu sa tehničkim specifikacijama.

Ponuđač snosi troškove naknade korišćenja patenata i odgovoran je za povredu zaštićenih prava intelektualne svojine trećih lica.

**UGOVORNA KAZNA**

U slučaju kašnjenja u izvođenju radova krivicom Izvođača, isti je dužan da plati Naručiocu na ime ugovorne kazne (penala) iznos od jednog promila od vrijednosti Ugovora za svaki dan zakašnjenja, a najviše do visine od 5% od ukupne vrijednosti radova.

Ugovorne strane ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u docnju da zadržava pravo na ugovornu kaznu, te se smatra da je samim padanjem u docnju Izvođač dužan platiti ugovornu kaznu bez opomene Naručioca, a Naručilac ovlašćen da ih naplati - odbije na teret Izvođačevih potraživanja za izvedene radove na objektu koji je predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavijestiti Izvođača.

Plaćanje ugovorne kazne ne oslobađa Izvođača obaveze da u cjelosti završi i preda radove.

Ukoliko Naručiocu nastane šteta zbog prekoračenja ugovorenog roka završetka radova u iznosu većem od ugovorene i obračunate kazne, tada Naručilac ima pravo i na naknadu štete u iznosu koji prelazi visinu ugovorne kazne.

**GARANCIJA ZA DOBRO IZVRŠENJE UGOVORA**

Izvođač je dužan da, u skladu sa uslovima iz Tenderske dokumentacije, uz potpisan Ugovor, dostavi Naručiocu Garanciju za dobro izvršenje ugovora u iznosu od 10% od vrijednosti Ugovora sa rokom važenja 120 dana dužim od ugovorenog roka izvršenja Ugovora, koju će Naručilac aktivirati ako raskid Ugovora nastane zbog neispunjenja ugovorenih obaveza nastalih činjenjem ili nečinjenjem Izvođača.

Izvođač je dužan da na zahtjev Naručioca produži rok važenja Garancije za dobro izvršenje ugovora tj. da održava Garanciju do dobijanja završnog (konačnog) izvještaja Stručnog nadzora i primopredaje radova.

**AVANSNA GARANCIJA**

Izvođač je dužan da, u skladu sa uslovima iz Tenderske dokumentacije, uz potpisan Ugovor, dostavi Naručiocu avansnu garanciju, za avansno plaćanje u iznosu ugovorenog avansa u iznosu od 50% ukupne ponuđene cijene, sa rokom važenja 120 dana dužim od ugovorenog roka izvršenja Ugovora.

Izvođač je dužan da na zahtjev Naručioca produži rok važenja avanse garancije tj. da održava Garanciju do dobijanja završnog (konačnog) izvještaja Stručnog nadzora i primopredaje radova.

**POLISA OSIGURANJA OD PROFESIONALNE ODGOVORNOSTI**

Izvođač je dužan da, u skladu sa uslovima iz Tenderske dokumentacije, uz potpisan Ugovor, dostavi Naručiocu Polisu osiguranja od profesionalne odgovornosti u iznosu od 500.000,00 €, koja treba da važi 120 dana dužim od ugovorenog roka izvršenja Ugovora.

**GARANCIJA ZA OTKLANJANJE NEDOSTATAKA U GARANTNOM ROKU**

Izvođač je dužan da najkasnije 30 dana prije isteka Garancije za dobro izvršenje ugovora dostavi Naručiocu, bezuslovnu i naplativu na prvi poziv, Garanciju za otklanjanje nedostataka u garantnom roku za izvedene radove i ugrađenu opremu i materijal, na iznos od 5% od vrijednosti Ugovora sa rokom važenja 30 dana dužim od važenja garantnog roka za izvedene radove i ugrađenu opremu i materijal.

Izvođač se obavezuje da datu garanciju obnavlja svake godine do kraja perioda garantovanja i to najkasnije 15 dana prije isteka prethodne.

Ukoliko Izvođač blagovremeno ne obnovi garanciju u ostavljenom roku, Naručilac će aktivirati garanciju koja je na snazi.

Naručilac će raskinuti Ugovor naročito ako:

1. nastupe okolnosti koje za posljedicu imaju bitnu izmjenu Ugovora koja iziskuje sprovođenje novog postupka javne nabavke. Bitnom izmjenom ugovora smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova:

• izmjenom se uvode uslovi koji bi, da su bili dio postupka javne nabavke, omogućavali uključivanje drugih privrednih subjekata u odnosu na izabranog Izvođača ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju Ugovora;

• izmjenom se mijenja privredna ravnoteža ugovora u korist Izvođača na način koji nije predviđen prvobitnim ugovorom;

• izmjenom se značajno povećava obim Ugovora;

• promjena privrednog subjekta sa kojim je zaključen Ugovor, osim u slučaju ako Izvođača nakon restrukturiranja, uključujući preuzimanje, spajanje, kupovinu ili stečaj, zamijeni u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove ovog ugovora, a izmjene su predviđene Tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 Zakona o javnim nabavkama;

• ako Izvođač ne izvršava ugovorene obaveze, i to naročito:

(a) kada izvođač stane sa radom 5 dana, a taj zastoj u poslu nije predviđen dinamičkim planom i nije odobren od strane Naručioca;

(b) kada Stručni nadzor izda nalog Izvođaču da odloži napredovanje radova, a onda ne povuče nalog u roku od 7 dana;

(c) kada Stručni nadzor da obavještenje da je propust Izvođača da ispravi određene manjkavosti bitno kršenje Ugovora, a Izvođač ne uspije da ih ispravi u razumnom roku, određenom od strane Stručnog nadzora;

(e) kada Izvođač ne održava sredstva za finansijsko obezbjeđenje Ugovora;

(f) kada Izvođač kasni sa završetkom radova za broj dana za koji se maksimalni iznos ugovorene kazne može naplatiti.

1. nastupi neki razlog koji predstavlja osnov iz člana 108 Zakona o javnim nabavkama. za obavezno isključenje iz postupka javne nabavke.

Ukoliko dođe do raskida Ugovora, Izvođač mora odmah prekinuti rad, obezbijediti i osigurati mjesto izvođenja radova, i napustiti ga što je prije moguće, a što se može smatrati razumnim rokom.

Izvođač ima pravo na jednostrani raskid Ugovora ukoliko Naručilac ne ispunjava ugovorene obaveze, i to naročito ako:

• ne uvede Izvođača u posao u roku od 120 dana od dana zaključenja Ugovora;

• kasni sa plaćanjem Izvođaču više od 60 kalendarskih dana.

Ugovorna strana koja raskida Ugovor dužna je to saopštiti drugoj strani bez odlaganja.

Ugovorna strana može raskinuti ugovor bez ostavljanja drugoj strani naknadnog roka za ispunjenje ako iz držanja druge ugovorne strane proizilazi da ona svoju obavezu neće izvršiti ni u naknadnom roku.

Ugovor se ne može raskinuti zbog neispunjenja neznatnog dijela obaveze.

Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora, odnosno do prekida radova.

U slučaju da Izvođač ne ispuni svoje obaveze iz Ugovora, Naručilac ima pravo da zahtijeva naknadu štete koju je usled toga pretrpio, a koja prevazilazi iznos aktivirane Garancije za dobro izvršenje ugovora i Polise osiguranja od profesionalne odgovornosti.

Ugovor o javnoj nabavci tokom njegovog trajanja može da se izmijeni bez sprovođenja novog postupka nabavke u slučajevima predviđenim članom 151 Zakona o javnim nabavkama: radi nabavke dodatnih radova, koji su postali neophodni, a koji nijesu bili uključeni u prvobitni ugovor o javnoj nabavci, a u skladu sa članom 151 stav 1 tačka 2 Zakona o javnim nabavkama; i/ili u slučaju kad je potreba za izmjenom ugovora nastala zbog okolnosti koje Naručilac u vrijeme zaključivanja ugovora nije mogao da predvidi, a u skladu sa članom 151 stav 1 tačka 3 Zakona o javnim nabavkama.

Izmjenom ugovora ne smije da se mijenja priroda ugovora i povećanje vrijednosti ugovora ne smije biti veće od propisanog članom 151 Zakonom o javnim nabavkama.

Za praćenje realizacije ovog ugovora na strani Naručioca zadužena je Direkcija za bezbjednost, investicije i usluge.

Za zvaničnu komunikaciju u vezi sa svim pitanjima vezanim za realizaciju ovog ugovora, ugovorne strane određuju sljedeće kontakt osobe:

**Za Naručioca:**

Ime i prezime:

e-mail:

mob. tel.:

**Za Izvođača:**

Ime i prezime:

e-mail:

mob. tel.:

**POVJERLJIVOST**

Sve informacije ili podatke koje ugovorne strane saopšte jedna drugoj, a vezane su za izvršenje ovog ugovora, ili se odnose na poslovanje Naručioca, ili za njih Izvođač na bilo koji način sazna u toku izvršenja Ugovora, smatraju se poslovnom tajnom.

Svako neovlašćeno saopštavanje podataka i informacija iz stava 1 ovog člana povlači krivičnu i materijalnu odgovornost. Obaveza čuvanja poslovne tajne iz stava 1 ovog člana traje i nakon izvršenja Ugovora.

Na sve što nije regulisano ovim ugovorom primjenjivaće se odredbe Zakona o obligacionim odnosima i drugih pozitivnih propisa.

Sve nesporazume koji eventualno proisteknu iz ovog ugovora ugovorne strane će rješavati dogovorno, a ako to nije moguće ugovaraju nadležnost suda u Podgorici.

Rješavanje spornih pitanja, ne može uticati na rok, kvalitet i obavezu završetka ugovorenih radova.

Ugovor o javnoj nabavci koji je zaključen uz kršenje antikorupcijskog pravila u skladu sa odredbama člana 38 Zakona o javnim nabavkama („Službeni list CG“, br. 74/19, 03/23 i 84/24), ništav je.

**14. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

**15. IZJAVA NARUČIOCA O NEPOSTOJANJU SUKOBA INTERESA**

Centralna banka Crne Gore

Broj: 12/2025 (12-3301-3/2025)

Mjesto i datum: Podgorica, 15.04.2025. godine

U skladu sa članom 43 stav 1 Zakona o javnim nabavkama („Službeni list CG”, br.74/19, 03/23 i 84/24),

**Izjavljujem**

da u postupku javne nabavke redni broj 112 iz Plana javne nabavke broj 0102-905-1/2025 od 31.01.2025. godine za izvođenje radova na adaptaciji Velike sale u objektu Centralne banke Crne Gore, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca dr Nikola Fabris, viceguverner \_\_\_\_\_\_\_\_\_\_\_\_\_\_\_\_\_\_\_\_\_

*s.r.*

Službenik za javne nabavke Aleksandar Pavlićević\_\_\_\_\_\_\_\_\_\_\_\_\_\_\_\_

*s.r.*

Lice koje je učestvovalo u planiranju javne nabavke Aleksandar Terzić\_\_\_\_\_\_\_\_\_\_\_\_

*s.r.*

Predsjednik komisije za sprovođenje postupka javne nabavke Aleksandar Pavlićević

\_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke Nikola Milić\_\_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke Vojislav Roganović\_\_\_\_\_\_\_\_\_

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

2) u roku od deset dana od dana objavljivanja, odnosno dostavljanja tenderske

dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje prijava kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)